لیبی-ده ژنرال خلیفه خفتره تابع اولان قوه‌لره مخصوص طیاره‌لرین پایتاخت طرابلس-ون دوغوسوندا نیظام‌سیز کوچمن لرین مسکونلاشدیغی مرکزه قارشی هوجوموندا ایلکین معلومات‌لارا گؤره، 30-دان چوخ اینسان هلاک اولوب.
لیبی میللی راضی‌لیق حکومتینه (UMH) تابع اولان ساغلیق ناظیرلیگی‌نین سؤزچوسو فوضی اونیس خفتر قوه‌لرینه مخصوص طیاره‌لرین تاجورا بؤلگه‌سینده یئرلشن نیظام‌سیز قاچقین‌لارین قالدیغی بیر مسکونلاشما مرکزینه تشکیل ائتدیگی هاوا هوجوموندا اؤلن‌لرین سایی‌نین 30-و کئچدیگینی سؤیله‌دی.
هوجومدا چوخ سایدا اینسانین دا یارالاندیغینی بیلدیرن اونیس بو سایین آرتاجاغینی بیلدیردی.
اونیس مرکزده افریقا، میصر و گونئی آسیا‌داکی بنگال بولگه سیندن نیظام‌سیز کوچمن لرین اولدوغونو قئید ائتدی.
نیظام‌سیز کوچ ایله موباریزه تشکیلاتی‌نین صدری المبروک عبدالحافظ ایسه لیبی-نین "الحرار" کانالینا وئردیگی آچیقلامادا هاوا هوجومونا معروض قالان مرکزده تخمینن 120 نیظام‌سیز قاچقی‌نین مسکونلاشدیغینی ایفاده ائتدی.
سؤزوگئدن مرکزین میللی راضی‌لیق حکومتینه تابع اولان "اددامان" تابورونا عایید اولدوغو قئید اولوندو.
